Musim Kedua “Hospital Playlist” Akan Memulakan Penggambaran Tahun Ini
Peminat-peminat drama Korea, nantikan musim kedua Hospital Playlist! Menurut laporan Sports Donga (via Soompi), musim kedua Hospital Playlist akan memulakan penggambarannya pada awal Disember ini, dan telahpun memulakan persiapan. Laporan itu turut menyebut, pasukan produksi kini sedang dalam fasa akhir menentukan pelakon untuk watak sokongan dan tambahan. Walaupun musim baru masih memberi tumpuan pada lima watak utama lakonan Jo Jung Suk, Yoo Yeon Seok, Jung Kyung Ho, Kim Dae Myung, dan Jeon Mi Do, ia akan memperkenalkan beberapa watak baru.  Sementara itu, tvN telah mengeluarkan kenyataan yang mengatakan Hospital Playlist kini sedang berkerja keras untuk musim kedua, bagaimana mereka masih belum mengumumkan tarikh tepat penggambaran.  Drama bertema perubatan ini mengisahkan tentang lima sahabat yang sentiasa bersama sejak dibangku sekolah hinggalah mereka belajar di kolej perubatan, dan mereka juga adalah rakan sekerja di hospital yang sama. Musim kedua Hospital Playlist akan disiarkan tahun hadapan.